18/03/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Administración Industrial
Resolución do 14 de marzo de 2022 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello de Arteixo (núm. expte: IN407A 2021/253-1)

Visto o expediente para o outorgamento de autorización administrativa previa e de construción da instalación eléctrica que a seguir se cita: - Solicitante: Promociones Buenos Aires, SL. - Enderezo Social: Rúa Victoria de los Ángeles, 1 baixo porta C – 15140 Arteixo. - Título: “Proxecto LMTS, CT e RBT na Travesía de Arteixo, 331. Arteixo”. - Situación: Travesía de Arteixo, 331 15142 Arteixo. Liña de alta tensión de 15 kV, soterrada, con inicio e fin na liña de distribución SBN 714, entre os centros 15C449 e CS15SLLH, logo de entrar e saír no CT proxectado. Condutor RHZ1-2OL 12/20 kV 3x(1x240 mm 2 ), Al, 154 m de lonxitude. Centro de transformación en edificio prefabricado de formigón e de manobra exterior. Configuración 2L + 1P telecontrolado (20 kV, 400 A, 16 kA) e transformador de 400 kVA, refrixeración natural en baño de aceite mineral e relación de transformación 15 kV /0.40- 230 kV. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o Vicepresidente segundo e Conselleiro de Economía, Empresa e Innovación no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se consideren pertinente. Na Coruña, 14 de marzo de 2022 O xefe territorial, Isidoro Martínez Arca